EkBass/fiwiki-20250220-pages-articles huggingface dataset:
Lapinjärven pikku kirkko

Lapinjärven pikku kirkko on Lapinjärven kirkoista pienempi ja sijaitsee toisen kirkon, Lapinjärven kirkon vieressä. Kirkko on rakennettu korvaamaan vuonna 1742 palanut kirkko. Kirkkoon mahtuu noin 150 henkeä. Saarnastuoli on myrskyläläisen puuseppä Henrik Hofveniuksen työ. Sen on maalannut Simon Galenius. Lapinjärven historia, 1995, Kuvaja s. 286–292 Alttaritaulu kuvaa Kristuksen ristiinnaulitsemista. Taulu on lahjoitettu seurakunnalle vuonna 1881. Kotiseudun kirkko, 1944, s. 11 Pikku kirkossa on yksi kristallinen kynttiläkruunu. Kotiseudun kirkko, 1944, s. 11 == Lähteet == * * * === Viitteet === == Aiheesta muualla == * * * Lapinjärven pikku kirkko Lapinjärven suomalaisen seurakunnan sivulla Luokka:Uudenmaan kirkkorakennukset Luokka:Lapinjärven nähtävyydet Luokka:Lapinjärven rakennukset ja rakennelmat Luokka:Suomen puukirkot Luokka:Lapinjärven kirkonkylä Luokka:Suomen 1700-luvulla rakennetut rakennukset ja rakennelmat
Kimono My House

Kimono My House on yhdysvaltalaisen Sparks-yhtyeen toukokuussa 1974 julkaistu kolmas studioalbumi. Sen tunnetuin kappale on avausraita, glamrock- operetiksikin kutsuttu ”This Town Ain’t Big Enough for Both of Us”, jonka yhtye myös esitti BBC:n Top of the Pops -tv-ohjelmassa.Dimery 2010, s.324. Albumi otettiin mukaan Robert Dimeryn kirjaan 1001 albumia jotka jokaisen on kuultava edes kerran eläessään. Vuonna 2004 Sparks esitti Kimono My Housen kokonaisuudessaan Lontoon Royal Albert Hallissa.Dimery 2010, s.324. Morrissey kuuluu albumin ihailijoihin ja lähetti sen ilmestyessä - ei vielä julkisuuden henkilönä - lehteen siitä intoilevan kirjeen. ==Kappaleet== *Kaikki kappaleet kirjoittanut Ron Mael, ellei toisin mainita. A-puoli # # # # # B-puoli # * # # # # ===Vuoden 2006 CD-version bonuskappaleet=== # * Barbecutie #Lost and Found #Amateur Hour (Live 1975) ==Kokoonpano== *Dinky Diamond – rummut *Ron Mael – kosketinsoittimet *Russell Mael – laulu *Martin Gordon – basso *Adrian Fisher – kitara ==Lähteet== * ===Viitteet=== Luokka:Sparksin albumit Luokka:Glam rock -albumit Luokka:Vuoden 1974 albumit
Tatra T49

Tatra T49 oli tšekkoslovakialaisen Tatran valmistama kolmipyöräinen ajoneuvo, josta oli tavaran- ja henkilönkuljetusmuunnelmat. Malli suunniteltiin edulliseksi kulkuvälineeksi tavallisille kansalaisille ja yritysten käyttöön. Ajoneuvoja tehtiin noin 200 kappaletta vuosina 1929–1939. Mallin valmistuksessa hyödynnettiin paljon T12- ja T30-mallien komponentteja. Ajoneuvosta valmistettiin muutamia erikoiskoreilla varustettuja yksilöitä. ==Teknisiä tietoja== ===Moottori=== Autossa oli voimanlähteenä ilmajäähdytteinen, yksisylinterinen nelitahtinen moottori, joka perustui T12:ssa käytettyyn rakenteeseen. Sytytysjärjestelmä oli Boschin valmistama ja ajoneuvon sähköjärjestelmä oli 12-volttinen. Kaasuttimena oli Zenith 26 ABC. Käynnistys tapahtui moottoripyörien tapaan polkimen avulla. Pakokaasut johdettiin eteenpäin pitkin runkoputkea, johon oli rakennettu äänenvaimennin. ===Voimansiirto ja alusta=== 250 px|thumb|left|Tatra T49:n runkorakenne. Ajoneuvon kantavana rakenteena oli keskusputkirunko. Runkoputken etupää oli kiinnitetty jäykkään etuakseliin, joka oli peräisin T30-mallista. Jousituksena oli kaksi poikittaista, puolielliptistä lehtijousta. Runkoputken takapäähän oli pultattu vaihteisto, jonka kylkeen moottori oli kiinnitetty. Vaihteita oli kolme eteen ja yksi taakse. Kytkin oli kaksilevyinen ja kuiva. Voimansiirtoakseli kulki taakse jousitetun takahaarukan varassa olleelle takapyörälle. Takahaarukka oli jousitettu pitkittäisen, puolielliptisen lehtijousen avulla. Jokaisella pyörällä oli rumpujarrut, joista etuakselin jarrut toimivat polkimella mekaanisen välityksen kautta, mutta takapyörän jarru toimi käsikäyttöisesti. ===Korirakenne=== Ajoneuvo oli kaksipaikkainen ja matkustajan istuin oli sijoitettu kuljettajan taakse. Yläpuolelle sai levitettyä tarvittaessa katteen, mutta sivut ja takaosa jäivät avoimiksi. Tavarankuljetuslaatikko oli etuakselin päällä. Jotkut yksilöt varustettiin umpinaisilla korirakenteilla. ===Ominaisuuksia=== Ajoneuvon huippunopeus oli noin 50–60 km/h ja sen toimintasäde oli 200 km. Ajoneuvon etuina pidettiin yksinkertaista rakennetta, hyvää kestävyyttä ja käytännöllisyyttä. == Lähteet == == Aiheesta muualla == T49
High Society (kappale)

”High Society” on Porter Steelen säveltämä yhdysvaltalainen musiikkikappale 1900-luvun alusta. Se on yksi neworleansilaisen Dixieland-musiikin standardeista. Steele kirjoitti ”High Societyn” alun perin hitaaksi marssiksi. Se julkaistiin vuonna 1901 Robert Reckerin tekemänä ragtime-sovituksena. Sovitus sisälsi Reckerin piccololle kirjoittaman vastamelodian kappaleen kolmannen osan melodialle. Myöhemmin aikakauden klarinetistit kuten Alphonse Picou ja George Baquet ottivat vastamelodian käyttöön klarinettiosuutena muokaten ja tulkiten sitä omaan soittoonsa sopivaksi. ”High Societystä” tuli tämän osuuden vaatiman teknisen osaamisen ansiosta suosittu klarinetistien koesoittokappale. Joe ”King” Oliver nauhoitti kappaleen vuonna 1923. Oliverin yhtyeeseen kuuluivat Louis Armstrong ja klarinetisti Johnny Dodds. Itse kappaleesta on nauhoitettu lukuisia versioita, ja lisäksi sen kuuluisaa klarinettimelodiaa on lainattu eri yhteyksissä osoituksena soittajan teknisestä taituruudesta. Armstrong käytti melodianpätkää nauhoituksessaan ”Sweethearts on Parade”. Charlie Parker lainasi sitä kuuluisassa soolossaan kappaleessa ”KoKo”. Dexter Gordon viittasi melodiaan nauhoituksessaan ”The Chase” ja laulaja Ella Fitzgerald aloitti sillä ”St. Louis Blues” -kappaleessa scat-soolonsa. == Lähteet == Luokka:Vuoden 1901 kappaleet Luokka:Jazzstandardit
Tapaus Wilson

Tapaus Wilson (), Suomessa myös nimillä Tapaus Wilson 704 ja Tapaus Wilson 507, on John Frankenheimerin ohjaama yhdysvaltalainen tieteisjännityselokuva vuodelta 1966. Elokuvassa Rock Hudson tekee yhden uransa kiitetyimmistä rooleista. Elokuvassa salaperäinen järjestö kauppaa varakkaille ihmisille uuden elämän mahdollisuutta. == Palkinnot ja tunnustukset == Vuosi Palkinto Kategoria Ehdokas Lopputulos Lähde 1967 Oscar-palkinto Paras mustavalkokuvaus James Wong Howe 1966 Cannesin elokuvajuhlat Kultainen palmu John Frankenheimer == Lähteet == == Aiheesta muualla == * * Luokka:Vuoden 1966 yhdysvaltalaiset elokuvat Luokka:John Frankenheimerin ohjaamat elokuvat Luokka:Yhdysvaltalaiset psykologiset jännityselokuvat Luokka:Yhdysvaltalaiset tieteiselokuvat Luokka:Yhdysvaltalaiset mustavalkoelokuvat Luokka:Yhdysvaltalaiset romaaneihin perustuvat elokuvat Luokka:Paramount Picturesin elokuvat
Josetxo

José Romero Urtasun eli Josetxo (s. 25. helmikuuta 1977 Pamplona, Espanja) on espanjalainen jalkapalloilija, pelipaikaltaan keskuspuolustaja. Hän edustaa espanjalaista Huescaa. == Seurajoukkueura == Josetxo on kotikaupunkinsa Osasunan kasvatti. Lukuun ottamatta puolen kauden pituista lainasopimusta kaudella 1999–2000 Eibariin hän on edustanut koko uransa ajan kasvattajaseuraansa. Ensimmäisen ottelunsa maan korkeimmalla sarjatasolla Primera Divisiónissa hän pelasi 1. joulukuuta 2001 Real Madridia vastaan. Josetxo pelasi kaudella 2005–2006 yhteensä 29 ottelua, kun joukkue sijoittui sarjassa neljänneksi ja pääsi näin karsimaan paikasta Mestarien liigaan. Osasuna ei selviytynyt jatkoon kolmannelta karsintakierroksella tiputtuaan vierasmaalisäännöllä saksalaiselle Hamburgille. Joukkue pääsi kuitenkin UEFA Cupiin ja selviytyi lopulta aina neljän parhaan joukkoon asti. Josetxo pelasi kilpailussa yhdeksän ottelua. Joulukuussa 2006 hän teki kolmivuotisen jatkosopimuksen pamplonalaisseuran kanssa.Josetxo staying with Osasuna UEFA. Viitattu 29.8.2010. == Lähteet == == Aiheesta muualla == * Esittely Osasunan virallisella kotisivustolla * Tilastot BDFutbol-sivustolla Luokka:Espanjalaiset jalkapalloilijat Luokka:Vuonna 1977 syntyneet Luokka:Elävät henkilöt
Poliisilaitos

Poliisilaitos voi tarkoittaa * poliisiasemaa * Suomen poliisin hallinnollista yksikköä
Emilia Plater

Emilia Plater () (13. marraskuuta 1806 - 23. joulukuuta 1831) oli yksi Puolan vuoden 1831 kapinan johtohahmoista. Hän johti liettualaisia vapaaehtoisjoukkoja, joiden menestys oli aluksi hyvä. Plater kuitenkin kuoli sairauteen joulukuun lopulla vuonna 1831. Plateria pidetään kansallissankarina sekä Puolassa että Liettuassa. == Elämä == Emilia Plater syntyi Vilnassa silloisessa Venäjän keisarikunnassa, mutta hän varttui sukulaistensa omistamassa kartanossa Liivinmaalla. Emilia luki Adam Mickiewiczin runoutta ja ihaili Kreikan vapaussodan sankarihahmo Laskarína Boumpoulínaa. Lisäksi hän harrasti ratsastusta ja tarkka-ammuntaa. Heinäkuun vallankumouksen puhjettua Ranskassa vuonna 1830 levottomuudet levisivät Venäjällekin. Puolan kuningaskunnassa alkoi marraskuun kansannousuksi kutsuttu kapina 29. marraskuuta 1830 ja Liettuassa 29. marraskuuta 1831. Liettuassa kapinaa oli edeltänyt Venäjän armeijan aloittama pakkovärväys, jota vastustettiin talonpoikien keskuudessa voimakkaasti. Plater kokosi ja varusti liettualaisista vapaaehtoisista sotilasjoukon, jonka kanssa hän suunnitteli ensin hyökkäävänsä Väinänlinnaa vastaan, mutta päätyikin valtaamaan Zarasain kaupungin Koillis-Liettuassa. Tämän jälkeen hän eteni Žemaitijaan, jonne päästyään hänelle myönnettiin 1. liettualaisen jalkaväkirykmentin 1. komppanian päälikkyys. Sotaonni kuitenkin kääntyi, mutta Plater halusi vielä jatkaa taistelua muiden luovuttua jo aseista. Hän kuitenkin kuoli 23. joulukuuta 1831 lähellä Liettuan ja Puolan nykyistä rajaa.* Plater haudattiin Kapčiamiestisin pikkukaupunkiin lähelle Lazdijain kaupunkia. == Lähteet == == Aiheesta muualla == Luokka:Liettualaiset sotilaat Luokka:Vuonna 1806 syntyneet Luokka:Vuonna 1831 kuolleet Luokka:Seulonnan keskeiset artikkelit
Maiden Voyage

”Maiden Voyage” on Herbie Hancockin säveltämä jazzkappale vuoden 1965 albumilta Maiden Voyage. Sillä esiintyy Hancockin kvartetti, johon kuuluvat trumpetisti Freddie Hubbard, basisti Ron Carter ja rumpali Tony Williams, sekä ylimääräisenä soittajana saksofonisti George Coleman. Kappale on yksi Hancockin tunnetuimmista sävellyksistä ja muodostunut jazzstandardiksi. Kappaletta käytettiin Fabergé-hajuveden mainoksessa ja alun perin sen nimi oli yksinkertaisesti ”TV Jingle”. Uuden nimen keksi Hancockin sisko. Maiden Voyagen kansivihkossa Hancock kertoo, että sävellys oli yritys kuvata ”neitsytmatkallaan olevan merialuksen mahtavuutta”. == Rakenne == Modaalinen sävellys seuraa 32 tahdin mittaista AABA-rakennetta, jossa jokainen osio sisältää ainoastaan kaksi sointua. Jazz.com-sivuston Ted Gioia kuvaa harmoniakulkua ”neljänä pidätettynä sointuna”, kun taas nuottikirja The Real Bookissa sointukulku listataan neljänä molliseptimisointuna, joiden bassosävel on perussäveltä kvintin alempana. Hancock käyttää sointujen asemoinnissa runsaasti puhtaita kvartteja. == Lähteet == Luokka:Vuoden 1965 kappaleet Luokka:Jazzkappaleet Luokka:Jazzstandardit Luokka:Yhdysvaltalaiset musiikkikappaleet
Finnmark

Finnmark voi tarkoittaa seuraavia asioita: * Finnmarken, vanha keskiaikainen nimitys alueelle, joka on tarkoittanut Lofootteja ja niiden pohjoispuolista Norjaa yhdessä Suomen ja Ruotsin Lapin kanssa. Ruotsissa nimitystä on käytetty myös pelkästään Ruotsin Lapista, mikä nimitys perustuu Linnén Pohjois-Ruotsiin 1700-luvulla tekemiin matkoihin. Norjassa * Finnmark, Ruijan norjankielinen nimitys * Finnmarkin lääni (), Norjan pohjoisin lääni Ruotsissa finnmark eli suomalaismaa on tarkoittanut metsäsuomalaisten asuttamia alueita. Läheinen käsite tälle on ollut myös finnskog eli suomalaismetsä. Suomalaismaita ovat esimerkiksi * Grangärden suomalaismaa () * Kramforsin suomalaismaa (Kramfors finnmark) * Malungin suomalaismaa (Malungs finnmark) * Nåsin suomalaismaa (Nås finnmark) * Orsan suomalaismaa (Orsa finnmark) * Rättvikin suomalaismaa (Rättviks finnmark)
Lakin piiri

Lakin piiri (, lakiksi Лакрал район, Lakral raion) on kunnallinen itsehallintoalue Dagestanissa Venäjällä. Vuonna 1929 perustetun piirin pinta- ala on 500 neliökilometriä. Asukkaita on 12 100 henkeä (vuonna 2009). Lakin piiri sijaitsee Dagestanin keskiosan vuoristoseudulla. Se rajoittuu pohjoisessa Gunibin ja Levašin piireihin, idässä Akušan ja Kulin piireihin, etelässä Rutulin sekä lännessä Tšarodan piireihin. Alue käsittää vuorten ympäröimän Kazikumuhskoje Koisun jokilaakson. Piiriin kuuluu 19 maalaiskuntaa: Burši, Hulisma, Huna, Hurhi, Huri, Kamahal, Kara, Karaša, Kuba, Kubra, Kulušats, Kuma, Kumuh, Kundy, Kurkli, Šara, Šovkra, Untšukatl ja Uri. Hallinnollinen keskus on Kumuhin kylä, josta on 176 kilometriä tasavallan pääkaupunkiin Mahatškalaan. Asutuskeskuksia on yhteensä 50. Asukkaista lähes 96 % on lakeja. Suurin osa alkuperäisväestöstä on muuttanut kaupunkeihin, Dagestanin tasankoseuduille ja muualle Venäjälle. Pääelinkeinoja ovat karjanhoito, maanviljely sekä puutarhanhoito. Taloudellinen tilanne on huono, ja suuri osa asukkaista käy ansiotöissä piirin ulkopuolella. Paikallislehtenä ilmestyy lakinkielinen Hjahha Barg (”Aamunkoitto”). ==Lähteet== ==Aiheesta muualla== * Lakin piirin sivusto * Lakin piiri Dagestanin presidentin sivustolla Luokka:Dagestanin piirit
Huhu (yhtye)

Huhu oli suomalainen yhtye, joka julkaisi vuonna 1989 ainoan albuminsa Huhu. == Jäsenet == * Nekku Nevala – laulu * Erkka Makkonen – kitara, taustalaulu * Ilkka Suominen – kitara, taustalaulu * Okko Makkonen – bassokitara, taustalaulu * Hupi Hurme – rummut, taustalaulu == Diskografia == * == Lähteet == == Aiheesta muualla == * Luokka:Suomalaiset yhtyeet
Patrick Gallois

Patrick Gallois (s. 17. huhtikuuta 1956 Linselles, Ranska) on huilisti ja kapellimestari. Hän opiskeli Jean-Pierre Rampalin ja Maxence Larrieun johdolla Pariisin konservatoriossa.Allmusic.com: Patrick Gallois > Overview Hän toimi ensimmäisenä huilistina Lillen filharmonikoissa ja Orchestre National de Francessa, mutta päätti panostaa uraan solistina vuonna 1984.Turun Musiikkijuhlat: Patrick Gallois Vuonna 1990 Gallois perusti kamariorkesteri Académie de Paris'n. Hän on myöhemmin työskennellyt vierailevana kapellimestarina eri orkestereissa. Syyskuusta 2003 kevääseen 2012 hän on toiminut Jyväskylä Sinfonian ylikapellimestarina. Hän on myös usein tulkinnut kamarimusiikkia kokoonpanossa, johon kuuluu myös hänen kumppaninsa, sellisti Shauna Rolston. Gallois'n levy-yhtiönä oli vuosina 1991–2001 Deutsche Grammophon. Sittemmin hän on levyttänyt Naxokselle. Hänen ohjelmistoonsa kuuluu teoksia barokista nykyaikaan. Hän on kantaesittänyt mm. Éric Tanguyn toisen huilukonserton, Aulis Sallisen huilukonserton ja vuonna 2001 Italiassa Kai Niemisen huilukonserton. Hänelle on omistettu useita teoksia. Hänen vakio- ohjelmistoonsa lukeutuvat mainittujen teoksien lisäksi muiden muassa Krzysztof Pendereckin ja Einojuhani Rautavaaran huilukonsertot. == Lähteet == == Aiheesta muualla == * Viralliset sivut * Patrick Gallois Naxoksen sivuilla * Patrick Gallois Jyväskylä Sinfonian sivuilla Luokka:Ranskalaiset huilistit Luokka:Ranskalaiset kapellimestarit Luokka:Vuonna 1956 syntyneet Luokka:Elävät henkilöt
Armageddon (2002)

Armageddon (2002) oli showpaini pay-per-view (PPV) tapahtuma, minkä tuotti World Wrestling Entertainment. Se pidettiin 15. joulukuuta, 2002 Office Depot Centerissä Sunrisessä, Floridassa. Tapahtumassa esiintyneet painijat ovat RAW ja SmackDown! brändeistä. Tapahtuma oli kolmas jokavuotinen Armageddon. Siellä pidettiin seitsemän ottelua. == Taustaa == Pääfeudi RAW brändistä oli Shawn Michaelsin (mestari) ja Triple H:n (haastaja) välillä World Heavyweight Mestaruudesta. SummerSlamissa Shawn Michaels voitti Triple H:n brutaalisessa Unsanctioned Street Fight matsissa. Kolme kuukautta myöhemmin Survivor Seriesissä Michaels voitti Elimination Chamber matsin eliminoimalla viimeisenä Triple H:n ja Michaels julistettiin World Heavyweight Mestariksi. 25. marraskuuta RAW'ssa Shawn puolusti onnistuneesti mestaruuttaan Rob Van Damia vastaan, Triple H:n avustuksella. 2. joulukuuta RAW'ssa Triple H:sta tuli ykköshaastaja Michaelsin Maailman Mestaruuteen, voittamalla RVD:n. Seuraavan viikon RAW'ssa RAW'n General Manager Eric Bischoff ilmoitti, että HBK:n ja HHH:n välinen matsi tulisi olla "Three Stages of Hell" matsi. Hän ilmoitti myös mitkä matsit otteluun sisältää: ensimmäinen erä tulisi olla Street Fight, toinen erä tulisi olla Steel Cage, ja kolmas erä Ladder matsi. Pääfeudi SmackDown! brändistä oli The Big Show'n (mestari) ja Kurt Anglen (haastaja) välillä WWE Mestaruudesta. Survivor Seriesissä The Big Show voitti Brock Lesnarin ja Show julistettiin uudeksi WWE Mestariksi. Lesnarille häviö oli hänen ensimmäinen WWE:ssä. 5. joulukuuta SmackDown!:ssa Angle voitti Edgen, Chris Benoitin ja Eddie Guerreron Fatal 4-Way matsissa ja hänestä tuli ykköshaastaja WWE Mestaruuteen Armageddonissa. Juuri kun matsi päättyi Big Show ja Paul Heyman tulivat kehään ja Show iski chokeslamin Anglelle terästuolille. == Matsit ja tulokset == # Tulos Stipulaatiot Aika Heat Jeff Hardy voitti D'Lo Brownin Tavallinen matsi 04:56 1 Booker T ja Goldust voittivat Lance Stormin ja William Regalin, The Dudley Boyzit (Bubba Ray ja D-Von), ja Chris Jerichon ja Christianin (c) Fatal 4-Way Elimination matsi World Tag Team Mestaruudesta 16:44 2 Edge voitti A-Trainin diskauksella Tavallinen matsi 07:13 3 Chris Benoit voitti Eddie Guerreron Tavallinen matsi 16:46 4 Batista (Ric Flairin kanssa) voitti Kanen Tavallinen matsi 06:38 5 Victoria (c) voitti Trish Stratusin ja Jacquelinen Triple Threat matsi WWE Women's Championshipista 04:27 6 Kurt Angle voitti The Big Show'n (c) (Paul Heymanin kanssa) Tavallinen matsi WWE Mestaruudesta 12:36 7 Triple H voitti Shawn Michaelsin (c) Three Stages of Hell matsi World Heavyweight Mestaruudesta 35:30 == Armageddon kronologia == * Edellinen: Armageddon (2000) * Seuraava: Armageddon (2003) == Lähteet == * Armageddon 2002 viralliset sivut Luokka:Showpaini
Antonio Cifra

Antonio Cifra (1584–1629) oli italialainen säveltäjä. Hän opiskeli Giovanni Maria Naninon johdolla ja aloitti uransa kuoropoikana. Hän eteni musiikilliseksi johtajaksi Roomassa, ja vuonna 1609 hänestä tuli Loreton Santa Casan maestro di cappella. Tässä virassa hän toimi suurimman osan loppuiästään. Vuosina 1623–1626 hän oli maestrona San Giovanni in Lateranossa, Roomassa.HOASM: Antonio Cifra Cifran tuotantoon lukeutuu mm. kahdeksan kirjaa concertato-motetteja, kaksi kirjaa messuja ja kuusi kirjaa madrigaaleja. Cifra oli varhaisen seicenton roomalaisen koulukunnan suosituimpia ja tuotteliaimpia edustajia. Cifran tuotannossa on kuultavissa muun muassa Giovanni Pierluigi da Palestrinan vaikutus (messut), mutta Cifraan vaikutti myös Carlo Gesualdon äärimmäinen kromatiikka. Yhden kirjan madrigaalit (Madrigali concertati libro quinto, 1621) vaikuttavat Gesualdon tyylistä tietoisesti jäljitellyiltä; Cifra jopa käytti madrigaaleissa kahdeksaatoista Gesualdon omaa tekstiä. == Lähteet == Luokka:Italialaiset säveltäjät Luokka:Renessanssisäveltäjät Luokka:Barokkisäveltäjät Luokka:Vuonna 1584 syntyneet Luokka:Vuonna 1629 kuolleet
Kumtorkalan piiri

Kumtorkalan piiri () on kunnallinen itsehallintoalue Dagestanissa Venäjällä. Vuonna 1993 perustetun piirin pinta-ala on 1256 neliökilometriä. Asukkaita on 23 300 henkeä (vuonna 2009). Kumtorkalan piiri sijaitsee Dagestanin keskiosan tasankoseudulla. Pohjoisessa se rajoittuu Babajurtin piiriin, idässä Kaspianmereen ja Mahatškalan kaupunkiin, etelässä Buinakskin piiriin sekä lännessä Kiziljurtin piiriin. Piiriin kuuluu Tjuben kaupunkimainen taajama (kaupunkikunta) sekä 6 maalaiskuntaa: Adžidada, Almalo, Korkmaskala, Šamhal- Jangi-Jurt, Temirgoje ja Utškent. Hallinnollinen keskus on Korkmaskalan kylä, josta on 12 kilometriä tasavallan pääkaupunkiin Mahatškalaan. Asutuskeskuksia on yhteensä 8. Asukkaista 66,8 % on kumykkeja, 23,4 % avaareja, 7,5 % dargeja ja 0,6 % lakeja. Kaupunkiväestön osuus on 28,2 % (vuonna 2009). Seudun pääelinkeinoja ovat maanviljely ja karjanhoito. Tjubessa toimii teräsbetonirakennetehdas ja mylly. Kulttuurilaitoksia ovat kolme taidekoulua, piirin kulttuuri- ja vapaa-ajankeskus, kirjastolaitos sekä kylien kulttuuri- ja kerhotalot. Paikallislehtenä ilmestyy kumykin- ja venäjänkielinen Sarihum. Piirin alueella sijaitsee Sarihumin luonnonsuojelualue. ==Lähteet== ==Aiheesta muualla== * Kumtorkalan piiri * Kumtorkalan piiri Dagestanin presidentin sivustolla Luokka:Dagestanin piirit
Marjo Vilhola

Marjo Vilhola (s. 5. lokakuuta 1968) on suomalainen judon EM-mitalisti. Vilhola sai Helsingin EM-kilpailuissa 1989 pronssia 48 kg:n sarjassa. Hän sijoittui toiseksi British Openin 52 kg:n painoluokassa 1993 ja voitti saman sarjan Pohjoismaiden mestaruuden 1997. Vilhola edusti seuratasolla Imatran Sukoshia. Hän voitti Suomen-mestaruuden 48 kg:n sarjassa 1990 sekä 52-kiloisissa 1992 ja 1997. SM-hopeaa hän saavutti 48 kg:n painoluokassa 1989 ja 1991 sekä 52-kiloisissa 1988, 1993 ja 1994. SM-pronssia hän sai 48 kg:n sarjassa 1987.Marttila 2008, s. 135–143 == Lähteet == * === Viitteet === Luokka:Suomalaiset judokat Luokka:Vuonna 1968 syntyneet Luokka:Elävät henkilöt
Tennis kesäolympialaisissa 1968

Tennis järjestettiin vuoden 1968 kesäolympialaisissa näytöslajina. Tenniksessä pidettiin kaksi turnausta, näytös- ja esittelyturnaus, joissa kummassakin oli viisi tapahtumaa. Näytösturnaus pidettiin 14. - 20\. lokakuuta, ja esittelyturnaus 28. lokakuuta - 1\. marraskuuta. Ottelut pelattiin Guadalajarassa, Meksikossa. Tämä oli ensimmäinen kerta kun tennis oli olympialaisissa näytöslajina. Tosin tennis oli ollut virallisena lajina jo vuosina 1896-1924\. Esittelyturnauksissa kolmas sija jaettiin kahden pelaajan tai joukkueen kesken. ==Palkintosijoitukset== ===Näytösturnaus=== Tapahtuma Ensimmäinen Toinen Kolmas Miesten kaksinpeli Manuel Santana Manuel Orantes Herbert Fitzgibbon Miesten nelinpeli Rafael Osuna ja Vicente Zarazua Juan Gisbert ja Manuel Santana Pierre Darmon Joaquin Loyo-Mayo Naisten kaksinpeli Helga Niessen Masthoff Jane Bartkowicz Julie Heldman Naisten nelinpeli Edda Buding ja Helga Niessen Masthoff Rosa Maria Darmon Julie Heldman Jane Bartkowicz ja Valerie Ziegenfuss Sekanelinpeli Herbert Fitzgibbon ja Julie Heldman Jürgen Fassbender ja Helga Niessen James Osbourne ja Jane Bartkowicz ===Esittelyturnaus=== Tapahtuma Ensimmäinen Toinen Kolmas Miesten kaksinpeli Rafael Osuna Ingo Buding Vladimir Korotkov Miesten kaksinpeli Rafael Osuna Ingo Buding Nicola Pietrangeli Miesten nelinpeli Rafael Osuna ja Vicente Zarazua Pierre Darmon Joaquin Loyo-Mayo Francisco Guzman Teimuráz Kakúlija Miesten nelinpeli Rafael Osuna ja Vicente Zarazua Pierre Darmon Joaquin Loyo-Mayo Vladimir Korotkov ja Anatoly Volkov Naisten kaksinpeli Jane Bartkowicz Julie Heldman María Eugenia Guzman Naisten kaksinpeli Jane Bartkowicz Julie Heldman Suzana Petersen Naisten nelinpeli Rosa Maria Darmon Julie Heldman Jane Bartkowicz ja Valerie Ziegenfuss María Eugenia Guzman Suzana Petersen Naisten nelinpeli Rosa Maria Darmon Julie Heldman Jane Bartkowicz ja Valerie Ziegenfuss Cecilia Rosado Zaiga Yansone Sekanelinpeli Vladimir Korotkov ja Zaiga Yansone Ingo Buding Jane Bartkowicz Pierre Darmon ja Rosa Maria Darmon Sekanelinpeli Vladimir Korotkov ja Zaiga Yansone Ingo Buding Jane Bartkowicz Teimuráz Kakúlija Suzana Petersen Luokka:Kesäolympialaiset 1968 1968 Luokka:Näytöslajit
Siniminla

Siniminla (Siva cyanouroptera) on Etelä-, Kaakkois- ja Itä-Aasiassa tavattava pyrstötimaleihin kuuluva varpuslintu. ==Koko ja ulkonäkö== Kooltaan siniminla on 14-16 cm. Selästään laji on väritykseltään harmahtavan ruskea. Päälaki on sininen ja siinä on mustia raitoja. Linnun siivet ovat väriltään siniset. Sinisen värin tummuus vaihtelee alalajeittain. Siniminlan pitkä pyrstö on päästään suora ja väriltään tumman sininen. Lajin vatsa on vaalean ruskehtava. Koiras- ja naarasyksilöt muistuttavat toisiaan ulkonäöltään. ==Levinneisyys ja elinympäristö== Siniminlan levinneisyysalue ulottuu Intiasta itään päin Kaakkois-Aasian maihin ja Kiinaan. Lajin elinympäristöä ovat ainavihannat lehtimetsät, mäntymetsät, sekametsät ja bambuviidakot. Siniminlan elinympäristöt sijaitsevat yleensä 250-3 000 metrin korkeudella merenpinnasta. ==Elintavat== Siniminlat liikkuvat 5-15 yksilön ryhminä ja mukana on yleensä myös muita timaleita ja sieppoja. Linnun ravinto koostuu hyönteisistä, marjoista ja siemenistä. Lajin pesimäkausi kestää maaliskuusta elokuulle ja pesä sijaitsee matalalla hyvin suojattuna. Naarassiniminla munii kahdesta viiteen munaa. ==Lähteet== Luokka:Pyrstötimalit
Heisiangervot

Heisiangervot (Physocarpus) on ruusukasvien (Rosaceae) heimoon kuuluva suku, jossa on noin kymmenen lajia. Suurin osa lajeista on kotoisin Pohjois- Amerikasta, yksi Aasian koillisosista. Ne ovat 1–3 metriä korkeita pensaita, joiden nimi tulee lehtien heisimäisestä muodosta. Kukat ovat valkoisia ja sijaitsevat terttumaisissa kukinnoissa. Heisiangervoja käytetään koristepensaina. == Lajeja == * Physocarpus alternans * idänheisiangervo (Physocarpus amurensis) * coloradonheisiangervo (Physocarpus bracteatus)Arboretum Mustila (suomenkielinen nimi) * kesäheisiangervo (Physocarpus capitatus) * Physocarpus glabratus * kalliovuortenheisiangervo (Physocarpus malvaceus) * Physocarpus monogynus * lännenheisiangervo (Physocarpus opulifolius) == Lähteet == == Aiheesta muualla == * Funet: Heisiangervot (Physocarpus) * ITIS: Physocarpus * United States Department of Agriculture (USDA): Physocarpus * Flora of China: Physocarpus *
37 Fides

37 Fides (symboli: ) on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi R. Luther vuonna 1855. Pikkuplaneetta sai nimensä roomalaisen mytologian Fides-jumalattaren mukaan. Koska Fidesin läpimitta on noin 108 kilometriä, se on päävyöhykkeen asteroidiksi melko suuri. Fides pyörähtää akselinsa ympäri noin 7,33 tunnissa. Asteroideja oli aluksi pidetty planeettoina, mutta kun yhä uusia rupesi löytymään nopeasti lisää vuodesta 1845 (Astraea löydettiin kyseisenä vuonna) lähtien, niin ne menettivät asemansa 1850-1860-luvulla. Vuonna 1851 J. F. Encke oli keksinyt ruveta merkitsemään asteroideja niiden vanhojen symbolien sijasta ympyröidyillä numeroilla, mutta siitäkin huolimatta Fidesille ja muutamille muille vuoden 1851 jälkeen löydetyille asteroideille (esim. Bellona) luotiin omat symbolit. ==Lähteet== *JPL Small-Body Database Browser: 37 Fides * *When did the asteroids become minor planets? *Hubble Images of Asteroids Help Astronomers Prepare for Spacecraft Visit *Discovery Circumstances: Numbered Minor Planets (1)-(5000): Minor Planet Center Luokka:Päävyöhykkeen asteroidit
Hirsalan piiritystilanne

Hirsalan piiritystilanne tapahtui marras-joulukuussa 1994 Kirkkonummella, kun 27-vuotias Jorma Huohvanainen uhkaili poliisiksi luulemaansa taksikuskia aseella ja linnoittautui sen jälkeen vuokrahuvilaansa Hirsalassa. Linnoittautumista seurasi piiritys, joka kesti lopulta yli kaksi vuorokautta. Piirityksen aikana Huohvanainen ampui yli sata laukausta poliisia, rajavartiolaitoksen helikopteria ja viranomaisten valonheittimiä kohti. Rajavartiolaitoksen helikopteri joutui ampumisen takia tekemään pakkolaskun. Piirityksen loppuvaiheessa poliisi ampui Huohvanaista reiteen, jotta tilanne saataisiin päättymään. Huohvanainen sytytti huvilan tuleen ja pakeni noin puoli tuntia haavoittumisen jälkeen palavan huvilan ikkunasta kahden kiväärin kanssa. Huvilan ulkopuolella Karhu-erikoisyksikön kaksi konstaapelia ampui Huohvanaista lähes yhtä aikaa haulikolla Pasi-miehistönkuljetusvaunun kyydistä. Huohvanainen sai osuman päähänsä ja kuoli saamiinsa vammoihin. Poliisin toimintaa Hirsalan piirityksessä käsiteltiin myöhemmin myös oikeudessa. Huohvanaisen omaiset vaativat oikeudessa Huohvanaisen ampuneille konstaapeleille sekä ampumiskäskyn antaneelle esimiehelle tuomioita muun muassa taposta. Asia vietiin aina Euroopan ihmisoikeustuomioistuimeen saakka, joka vuonna 2007 katsoi poliisien toimineen tapauksessa oikein. == Lähteet == Luokka:Kirkkonummen historia Luokka:Vuoden 1994 rikokset Luokka:1990-luvun rikokset Suomessa
Liberiankahvi

Liberiankahvi (Coffea liberica) on lähtöisin Liberiasta, Länsi-Afrikasta. Itse puu voi kasvaa noin yhdeksänmetriseksi, ja sen marjat ovat suurempia kuin mm. arabiankahvissa. Tämä kahvilaji tuotiin Indonesiaan 1800-luvun lopulla korvaamaan ruostetaudin tappamat arabiankahvipensaat. == Esiintyminen == Libericaa löytyy vielä Keski- ja Itä-Jaavalta. == Lähteet == == Aiheesta muualla == * ITIS: Coffea liberica * United States Department of Agriculture (USDA): Coffea liberica * Flora of China: Coffea liberica * Centre for Agriculture and Biosciences International (CABI): Coffea liberica (Liberian coffee tree) Luokka:Kahvipensaat Luokka:Puut
35 Leukothea

35 Leukothea (symboli: ) on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi R. Luther vuonna 1855. Pikkuplaneetta sai nimensä kreikkalaisen mytologian Leukothea-jumalattaren mukaan. Leukothea on kooltaan melko suuri, sillä sen läpimitta on noin 103 kilometriä. Pikkuplaneetta pyörähtää akselinsa ympäri noin 31,89 tunnissa. Asteroideja oli aluksi pidetty planeettoina, mutta kun yhä uusia rupesi löytymään nopeasti lisää vuodesta 1845 (Astraea löydettiin kyseisenä vuonna) lähtien, niin ne menettivät asemansa 1850–1860-luvulla. Vuonna 1851 J. F. Encke oli keksinyt ruveta merkitsemään asteroideja niiden vanhojen syblolien sijasta ympyröidyillä numeroilla, mutta siitäkin huolimatta Leukothealle ja muutamille muille vuoden 1851 jälkeen löydetyille asteroideille (esim. Bellona) luotiin omat symbolit. Leukothean symboli esittää entisaikaista majakkaa. ==Lähteet== *JPL Small-Body Database Browser: 37 Fides * *When did the asteroids become minor planets? *Hubble Images of Asteroids Help Astronomers Prepare for Spacecraft Visit *Discovery Circumstances: Numbered Minor Planets (1)-(5000): Minor Planet Center Luokka:Päävyöhykkeen asteroidit
Kurahin piiri

Kurahin piiri (, lezgiksi Кьурагь район, Kurag raion) on kunnallinen itsehallintoalue Dagestanissa Venäjällä. Vuonna 1929 perustetun piirin pinta- ala on 698 neliökilometriä. Asukkaita on 15 000 henkeä (vuonna 2009). Kurahin piiri sijaitsee Dagestanin eteläosan vuoristoseudulla. Pohjoisessa se rajoittuu Agulin, koillisessa Hivin, idässä Suleiman Stalskin, etelässä Magaramkentin sekä lännessä Ahtyn ja Rutulin piireihin. Osa kylistä on kauempana Kaspianmeren rannalla. Piiriin kuuluu 11 maalaiskuntaa: Ašar, Gelhen, Hpjuk, Ikra, Kabir, Kotšhjur, Kurah, Kutul, Šimihjur, Štul ja Usug. Hallinnollinen keskus on Kurahin kylä. Asutuskeskuksia on yhteensä 28. Asukkaista 98,7 % on lezgejä. Muutamissa kylissä puhutaan lezgin sukukieltä agulia. Seudun pääelinkeinoja ovat karjanhoito ja maanviljely. Kulttuurilaitoksia ovat taidekoulu, piirikeskuksen ja kylien kulttuuritalot, kirjastolaitos ja kotiseutumuseo. Paikallislehtenä ilmestyy lezginkielinen Dagdin bulah (”Vuoristolähde”). Nähtävyyksiin kuuluvat Kurahjoen vesiputoukset, vuoristojärvet, kivennäisvesilähteet, vanhat moskeijat, mausoleumit ja puolustustornit. ==Lähteet== ==Aiheesta muualla== * Kurahin piirin sivusto * Kurahin piiri Dagestanin presidentin sivustolla Luokka:Dagestanin piirit
Abbey Road Studios

Abbey Road Studios on äänitysstudio, joka sijaitsee Abbey Roadilla Lontoossa ja jonka omistaa levy-yhtiö EMI. Studio perustettiin vuonna 1931 nimellä EMI Recording Studio, ja ennen sotia siellä levyttivät Herbert von Karajan, Fred Astaire ja Glenn Miller. Ensimmäinen siellä levyttänyt popmuusikko oli Cliff Richard. George Martin, josta tuli The Beatlesin tuottaja, alkoi käyttää studiota 1950-luvulla, ja lähes kaikki Beatlesin levyt äänitettiin siellä. Abbey Road -albumin kansikuvassa yhtyeen jäsenet kävelevät studion läheisen suojatien yli. Sen jälkeen monet muut yhtyeet ovat käyttäneet studiota, kuten Pink Floyd, Radiohead ja Blur. Nykyään studion tuloista suuri osa tulee elokuvamusiikista. Se on yksi harvoista studioista, joihin mahtuu kokonainen sinfoniaorkesteri. Esimerkiksi Kadonneen aarteen metsästäjät, Taru sormusten herrasta ja Harry Potter -elokuvat on äänitetty Abbey Roadilla. Vuonna 2010 EMI suunnitteli studion myymistä velkojensa peittämiseksi, ja uusi omistaja olisi voinut purkaa sen. Britannian hallitus julisti kuitenkin studion suojelukohteeksi. ==Lähteet== ==Aiheesta muualla== Luokka:Brittiläiset musiikkistudiot Luokka:Grade II -luokan rakennukset City of Westminsterissä Luokka:Lontoon kulttuuri
333 Badenia

333 Badenia on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi Max Wolf vuonna 1892. Pikkuplaneetta sai nimensä Lounais-Saksassa sijaitsevan alueen mukaan. Ennen nimeämistään kohde tunnettiin tunnuksella 1892 A. Badenian läpimitta on noin 78 kilometriä ja se pyörähtää akselinsa ympäri noin 8,19 tunnissa. ==Lähteet== *JPL Small-Body Database Browser: 333 Badenia (1892 A) * *Discovery Circumstances: Numbered Minor Planets (1)-(5000): Minor Planet Center Luokka:Päävyöhykkeen asteroidit
Abbey Road

Abbey Road voi tarkoittaa seuraavia: * Abbey Road, katu Lontoossa * Abbey Road, The Beatlesin albumi * Abbey Road Studios, Abbey Roadilla sijaitseva äänitysstudio * The Abbey Road E.P., Red Hot Chili Peppersin EP-levy vuodelta 1988.
Aiguille du Midi

Aiguille du Midi on Grajisilla Alpeilla, Ranskassa sijaitseva 3 842 metriä korkea vuorenhuippu. ==Köysirata Aiguille du Midille== * 1905: Kaksi sveitsiläistä insinööriä, Feldmann ja Srub, saivat ajatuksen kulkuyhteydestä Les Pèlerinsin kylän ja Aiguille du Midin huipun välillä. Ajatus ei ollut mahdoton, sillä funikulaarien ja köysiratahissien tuomat mahdollisuudet oli jo oivallettu. * 1909: Ranskalainen alan yhtiö, Compagnie Française des Funiculaires, alkoi muovata suunnittelmaa. * 1924: Kulkuyhteyden ensimmäinen osuus, Les Pèlerins-La Para, avattiin, ja vuonna 1927 jo toinenkin La Para - Les Glaciers -osuus vihittiin käyttöön. Tuohon aikaan funikulaari oli maailman korkein. * 1951: Sota ja Planpraz-Brévent -köysiradan avaaminen painoivat alas funikulaarihanketta, ja köysirata suljettiin yleisöltä. Italialaiselta insinööriltä, Count Monte Dino Lora Totinolta, pyydettiin uutta rakennussuunnitelmaa. * 1954: Kulkuyhteyden ensimmäinen nykyinen osuus vihittiin, ja toinen 1 500 metrin korkeuseron käsittävä pylväätön osuus oli ennennäkemätön saavutus. 30 vuorioppaalta Aostasta ja Chamonix’sta meni kaksi päivää nostaa 1 700 metriä pitkä ja yli tonnin painoinen kaapeli Aiguille du Midin huipulle. * 1955: Aiguille du Midin köysirata saatiin valmiiksi, ja työt Glacier du Géantin jäätikön ylittävän köysiratayhteyden kanssa alkoivat. Tämä kahden huipun, Punta Helbronnerin ja Aiguille du Midin, välinen köysirata tunnetaan nykyisin nimellä Télécabine Panoramic Mont-Blanc, ja se aloitti liikennöinnin vuonna 1958. ==Lähteet== ==Aiheesta muualla== Luokka:Alppien vuoret Luokka:Ranskan vuoret Luokka:Haute-Savoie
Delilah

Delilah voi tarkoittaa seuraavia: * Delila (suom. Delila), raamatullinen henkilö * Delilah, puheensalauslaite 1940-luvulta * ”Delilah” Barry ja Sylvan Whittingham Masonin sanoittama sekä Leslie Reedin säveltämä ja alun perin Tom Jonesin esittämä kappale, jonka sanoitti suomeksi Pertti Reponen * Tapani Kansan albumi vuodelta 1995 * Delilah, Tom Jonesin albumi
Aiguille du Plan

Aiguille du Plan on Grajisilla Alpeilla, Ranskassa sijaitseva 3 673 metriä korkea vuorenhuippu. Se on osa Aiguilles de Chamonixin vuoriryhmää. ==Aiheesta muualla== Luokka:Alppien vuoret Luokka:Ranskan vuoret Luokka:Haute-Savoie
Aiguille du Grépon

Aiguille du Grépon on Grajisilla Alpeilla, Ranskassa sijaitseva 3 482 metriä korkea vuorenhuippu. Se on osa Aiguilles de Chamonixin vuoriryhmää. Albert F. Mummery, Alexander Burgener ja Benedikt Venetz valloittivat vuoren vuonna 1881. Reitin vaikeusasteeksi arvioitiin IV. ==Lähteet== ==Aiheesta muualla== Luokka:Alppien vuoret Luokka:Ranskan vuoret Luokka:Haute-Savoie
Aiguille de Blaitière

Aiguille de Blaitière on Grajisilla Alpeilla, Ranskassa sijaitseva 3 522 metriä korkea vuorenhuippu. Se on osa Aiguilles de Chamonixin vuoriryhmää. ==Aiheesta muualla== Luokka:Alppien vuoret Luokka:Ranskan vuoret Luokka:Haute- Savoie
Aiguille des Grands Charmoz

Aiguille des Grands Charmoz on Grajisilla Alpeilla, Ranskassa sijaitseva 3 445 metriä korkea vuorenhuippu. Se on osa Aiguilles de Chamonix -vuoriryhmää. ==Aiheesta muualla== Luokka:Alppien vuoret Luokka:Ranskan vuoret Luokka:Haute- Savoie
94 Aurora

94 Aurora on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi J. C. Watson vuonna 1867. Pikkuplaneetta sai nimensä kreikkalaisen mytologian Eos- jumalattaren latinalaisen nimen mukaan. Aurora on melko suuri päävyöhykkeen kohde, sillä sen läpimitta on noin 205 kilometriä. Pikkuplaneetan pyörähdysajan eli vuorokauden pituus on noin 7,22 tuntia. ==Lähteet== *JPL Small-Body Database Browser: 94 Aurora * *Discovery Circumstances: Numbered Minor Planets (1)-(5000): Minor Planet Center Luokka:Päävyöhykkeen asteroidit
Tennis kesäolympialaisissa 1984

Tennis järjestettiin vuoden 1984 kesäolympialaisissa näytöslajina. Ottelut pelattiin Los Angeles Tennis Centerissä, Yhdysvalloissa. Tapahtumia oli kaksi, miesten ja naisten kaksinpeli. Osanottajia oli yhteensä 64, kummassakin tapahtumassa 32. Vain alle 20-vuotiaat saivat osallistua näytösturnaukseen. ==Palkintosijoitukset== Tapahtuma Ensimmäinen Toinen Kolmas Miesten kaksinpeli Stefan Edberg Francisco Maciel Jimmy Arias Miesten kaksinpeli Stefan Edberg Francisco Maciel Paolo Canè Naisten kaksinpeli Steffi Graf Sabrina Goleš Raffaella Reggi Naisten kaksinpeli Steffi Graf Sabrina Goleš Catherine Tanvier ==Mitaliottelut== ===Miehet=== ===Naiset=== Luokka:Kesäolympialaiset 1984 1984 Luokka:Näytöslajit
Peter Harrison

Peter Harrison on tieteen ja uskonnon Andreas Idreos -professori ja Ian Ramsey -keskuksen johtaja Oxfordin yliopistossa. == Ura == Peter Harrison opiskeli luonnontiedettä, uskontoa ja filosofiaa Queenslandin ja Yalen yliopistoissa. Hän toimi monia vuosia historian ja filosofian professorina Australiassa, kunnes hänet valittiin nykyiseen virkaansa Oxfordin yliopistossa vuonna 2007. Oxfordissa hän on jäsen sekä teologian että historian tiedekunnassa. Harrisonin kirjoitukset käsittelevät modernia älyllistä historiaa erityisesti kiinnittäen huomiota tieteen ja uskonnon suhteisiin. == Teokset == * The Cambridge Companion to Science and Religion (Cambridge Companions to Religion). Cambridge University Press, 2010. ISBN 0521712513. * The Fall of Man and the Foundations of Science. Cambridge University Press, 2007. ISBN 0521875595. * The Bible, Protestantism and the Rise of Natural Science Cambridge University Press, 2001. ISBN 0521000963. * 'Religion' and the religions in the English Enlightenment. Cambridge University Press, 1990. ISBN 0521892937. == Aiheesta muualla == * Julkaisuluettelo. Osa artikkeleista luettavissa netistä. Luokka:Tieteenhistorioitsijat Luokka:Brittiläiset professorit Luokka:Syntymävuosi puuttuu Luokka:Elävät henkilöt
Venäjän halki 30 päivässä

Venäjän halki 30 päivässä on Ville Haapasalon luotsaama kahdeksanosainen matkailuohjelma. Sarja kuvattiin Venäjällä toukokuussa 2009 ja esitettiin 13. elokuuta 2010 alkaen Yle Teema -kanavalla. Ohjelman tuotti Aito Media -yhtiö. Ohjelmassa tutustutaan tavallisten venäläisten arkeen. Haapasalo kulki junalla pitkin Siperian rataa ja pysähtyi jokaisessa jaksossa yhteen reitin varrella olevaan kaupunkiin. Haapasalo kävi Moskovassa, Nižni Novgorodissa, Jekaterinburgissa, Novosibirskissa, Irkutskissa ja Baikaljärvellä, Ulan- Udessa, Habarovskissa ja Vladivostokissa. ==Reitin kaupungit kartalla== Oheinen kartta esittää ne Siperian radan paikkakunnat, joilla ohjelmasarjassa pysähdytään. == Jaksot == Jakso Kaupunki Ensiesitys 1\. Moskova 13. elokuuta 2010 2\. Nizhni Novgorod 20. elokuuta 2010 3\. Jekaterinburg 27. elokuuta 2010 4\. Novosibirsk 3. syyskuuta 2010 5\. Irkutsk 10. syyskuuta 2010 6\. Ulan-Ude 17. syyskuuta 2010 7\. Habarovsk 24. syyskuuta 2010 8\. Vladivostok 1. lokakuuta 2010 == Katso myös == * Silkkitie 30 päivässä (2012) * Suomensukuiset 30 päivässä (2013) * Jäämeri 30 päivässä (2014) * Kaukasia 30 päivässä (2015) * Volga 30 päivässä (2016)http://yle.fi/aihe/artikkeli/2015/12/09/volga-30-paivassa-alkaa- loppiaisena ==Lähteet== == Aiheesta muualla == * Ville 30 päivässä -nettisivusto (yle.fi) * Venäjän halki 30 päivässä Yle Areenassa * Venäjän halki 30 päivässä Facebookissa Luokka:2010-luvun suomalaiset televisiosarjat Luokka:Yle Teeman televisio-ohjelmat Luokka:Suomalaiset matkailuohjelmat
Braunschweig-luokan korvetti

Braunschweig-luokka eli tyypin K-130 korvetit on Saksan laivaston viiden korvetin muodostama alusluokka. Alusten astuessa palvelukseen vuodesta 2007 alkaen ne korvaavat vanhat jo käytöstä poistetut ohjusveneet sekä täydentävät rannikkopuolustuksessa Gepard-luokan (tyyppi 143A) veneitä.Warship 2006 s. 158 == Suunnittelu == Aluksissa on käytetty modernia häiveteknologiaa tutka- ja lämpöheijastuksen vähentämiseksi. Perinteisestä poikkeavaa on myös kahden miehittämättömän helikopterin käyttö lentotiedusteluun. Aluksen hangaari on liian pieni täysikokoiselle helikopterille, mutta ne voivat silti laskeutua aluksen helikopterikannelle. Luokan meritorjunta-aseiksi kaavailtiin Polyphem- ohjuksia, mutta kyseinen aseprojekti peruttiin vuonna 2003. Niiden korvaajaksi valittiin ruotsalaisvalmisteiset RBS15-meritorjuntaohjukset. Alusten aseistusta täydentävät konetykit, jotka soveltuvat ilmatorjuntaan sekä pinta- ja maakohteiden tulittamiseen. Omasuojaa varten aluksessa on kaksi RIM-116 RAM-ohjuslavettia. ==Alukset== Luokka pohjautuu Blohm+Vossin kehittämään MEKO A-100 konseptiin ja sen alusten kokonaispituus on 89,1 metriä. Alusten leveys on 13,3 ja syväys 3,4 metriä. Taulukossa telakaksi on merkitty se, jossa kölinlasku suoritettiin. Braunschweig-luokan korvetitToremans, Guy s. 131 Nimi Telakka Kölinlasku Vesillelasku Palveluskäyttöön Huom Braunschweig Blohm + Voss, Hampuri 3. joulukuuta 2004 19. huhtikuuta 2006 16. huhtikuuta 2008 Magdeburg Lürssen-Werft, Bremen 19. toukokuuta 2005 6. syyskuuta 2006 22. syyskuuta 2008 Erfurt Thyssen Nordseewerke, Emden 22. syyskuuta 2005 29. maaliskuuta 2007 28. helmikuuta 2013 Oldenburg Blohm + Voss, Hampuri 19. tammikuuta 2006 28. kesäkuuta 2007 21. tammikuuta 2013 Ludwigshafen am Rhein Lürssen-Werft, Bremen 14. huhtikuuta 2006 26. syyskuuta 2007 21. maaliskuuta 2013 Köln Lürssen-Werft, Bremen 25. huhtikuuta 2019 Emden Karlsruhe Augsburg Lübeck == Lähteet == * * === Viitteet === ==Aiheesta muualla== *
The Bible, Protestantism and the Rise of Natural Science

The Bible, Protestantism, and the Rise of Natural Science on Peter Harrisonin kirjoittama kirja. Harrison argumentoi kirjassaan, että yksi modernin luonnontieteen syntyyn vaikuttaneista tekijöistä oli sanakeskeisen kulttuurin kehitys. Protestanttisen uskonpuhdistuksen ja humanististen oppineiden vaikutuksesta sanakeskeinen kulttuuri vähitellen korvasi keskiaikaa hallinneen kuviin orientoituneen kulttuurin. Sanakeskeisen kulttuurin kehityksessä keskeinen merkitys oli Raamatulla ja sen tulkinnalla. Uskonpuhdistajat ja humanistit alkoivat tulkita Raamattua sen historiallisessa perusmerkityksessä aikaisemmin tulkintaa hallinneen allegorisen lähestymistavan sijaan. Allegorisesta tulkintatavasta luopuminen romahdutti keskiaikaisen symbolisen maailman ja avasi tien luonnon matemaattiselle ja taksonomiselle kuvaukselle. Keskiaikaa hallinnut allegorinen Raamatun lukutapa liittyi Harrisonin (2001: luku 1) mukaan yhteen luonnon symbolisen lukemisen ja järjestämisen kanssa. Platoninen lähestymistapa teki mahdolliseksi tulkita luonnon maailmaa sellaisen merkitysopin pohjalta, jossa jokaista näkyvää piirrettä luomakunnassa vastasi jokin näkymättömässä maailmassa. Tätä lähestymistapaa edusti esimerkiksi kirkkoisä Origenes: ”Jokainen näkyvä olio on suhteutettava niihin, jotka ovat näkymättömiä – – kaikella näkyvällä on jokin näkymätön hahmo ja malli.” Origenes 1957: 220. Luonnon tulkintaperiaatteet olivat läheisessä yhteydessä Raamatun tulkinnan periaatteisiin. Origeneen mukaan sekä luontoon että Raamattuun sisältyy voimallisia symboleja. ”Tämä suhde [näkyvän ja näkymättömän välillä] ei päde ainoastaan luontokappaleisiin. Itse jumalallinen Raamattu on kirjoitettu samanlaisella viisaudella.” Origen 1957: 223. Sekä Raamatun että luonnon tulkinnan edellytyksenä oli määrittää niihin sisältyvien symbolien salattu merkitys. Tulkinnan piti pystyä kuljettamaan lukija kirjaimellisen merkityksen taakse tekstin salattuun hengelliseen merkitykseen. Avain tällaiseen tulkintatapaan oli allegoria. Kreikkalaiset filosofit olivat jo pitkään käyttäneet allegorista lukemistapaa siistiäkseen Homeroksen ja Hesiodoksen kertomia myyttejä jumalista. Herakleitos kirjoitti Homeroksesta: ”Jos kaikki hänen kirjoittamansa ei ole allegoriaa, kaikki on jumalatonta.” Harrison 2001: 17–18. Luonnon kirjan ja Raamatun kirjan tulkinta olivat osa yhtenäistä tulkintaopillista lähestymistapaa. Niinpä allegorisen lukutavan kieltäminen johti kauaskantoisiin seurauksiin myös suhteessa luonnon uskonnolliseen ja symboliseen tulkintaan. 1500-luvun protestanttinen uskonpuhdistus johti allegorisen tulkinnan kieltämiseen. Näin tehdessään se tuotti myös uuden asenteen luontoon. ==Lähteet== Luokka:Brittiläiset tietokirjat Luokka:Kirjat kristillisestä teologiasta ja uskonnonfilosofiasta Luokka:Kirjat uskontotieteestä
Niklas Arrhenius

Niklas Bo Arrhenius (s. 10. syyskuuta 1982 Provo, Utah, Yhdysvallat) on ruotsalais-yhdysvaltalainen kiekonheittäjä ja kuulantyöntäjä. Hän saavutti kiekonheitossa hopeaa alle 20-vuotiaiden MM-kilpailuissa Santiago de Chilessä 2000 tuloksella 59,19. Arrhenius edusti Ruotsia vuoteen 2019 asti. Hän saa edustaa Yhdysvaltoja arvokilpailutasolla elokuussa 2022. Arrhenius osallistui kesäolympialaisiin 2008 sijoittuen kiekonheitossa sijalle 32. Hän on osallistunut kiekonheitossa myös Göteborgin EM-kisoihin 2006, Osakan MM- kisoihin 2007, Barcelonan EM-kisoihin 2010, Daegun MM-kilpailuihin 2011, Helsingin EM-kilpailuihin 2012, Moskovan MM-kisoihin 2013. Zürichin EM- kilpailuihin 2014, Amsterdamin EM-kisoihin 2016 ja Lontoon MM-kilpailuihin 2017, mutta jäänyt joka kerta karsintaan. Kuulantyönnössä hän sijoittui kahdeksanneksi Göteborgin EM-hallikilpailuissa 2013, mutta karsiutui loppukilpailusta Barcelonan EM-kisoissa 2010 ja Pariisin sisäratojen EM- kisoissa 2011. Pituutta Arrheniuksella on 194 senttimetriä. Niklaksen isä Anders Arrhenius oli myös kuulantyöntäjä. Arrhenius kuuluu MAP-kirkkoon ja on tehnyt lähetystyötä ns. Tukholma Missiossa. == Henkilökohtaiset ennätykset == * Kiekonheitto: 66,22 m (2011) * Kuulantyöntö: 19,79 m (2011), hallissa 19,91 m (2004) == Lähteet == Luokka:Ruotsalaiset kiekonheittäjät Luokka:Ruotsalaiset kuulantyöntäjät Luokka:Yhdysvaltalaiset kiekonheittäjät Luokka:Vuonna 1982 syntyneet Luokka:Elävät henkilöt
100000 Astronautica

100000 Astronautica on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi J. Gibson vuonna 1982. Pikkuplaneetta on nimetty avaruusajan alun viisikymmentävuotispäivän tunnustukseksi. Nimi viittaa myös tämän pikkuplaneetan numeroon, sillä avaruuden on määritelty alkavan noin 100 000 metrin korkeudella Maan pinnasta. Ennen nimeämistään pikkuplaneetta tunnettiin tunnuksella 1982 SH1. Astronautica kiertää päävyöhykkeen sisäosassa ja sen kiertoaika on 2,63 vuotta. Koska Astronautican absoluuttinen magnitudi (H) on 16,9, sen läpimitta on todennäköisesti yhden ja kahden kilometrin välillä. ==Lähteet== *JPL Small-Body Database Browser: 100000 Astronautica (1982 SH1) *Asteroid Named in Honor of 50th Anniversary of the Space Age *Discovery Circumstances: Numbered Minor Planets (95001)-(100000): Minor Planet Center *ABSOLUTE MAGNITUDE (H) *Numbered minor planets Luokka:Päävyöhykkeen asteroidit
Springdale – Riding Adventure

Springdale – Riding Adventure on haastava hevospeli. Siinä on esimerkiksi erilaisia hevosia, joista voi valita omansa. Springdalessa on haastavia ratoja, joista suurin osa on esteratoja. Springdalessa ei ole yhtään kouluratsastusratoja, joten kannattaa etsia kouluratsastuspelit muualta. Springdalessa on paljon erilaisia haasteita, ja jopa muutama minipeli, kuten Perhosten jahtaaminen. Harmi vain, että pelissä on vähän pelattavaa kun on läpäissyt kaikki tehtävät. Springdalessa voi saavuttaa tehtäviä, ostaa tavaroita ja sen sellaista. Springdalessa on 4 ns.klubia, eli Unicorn, Dryad, Seahorse ja Pegasus. Jokaisessa on omat tehtävänsä. Luokka:Wii-pelit